rejauldu/bengali-wikipedia huggingface dataset:
thumb|262x262px|গ্রন্থিসম্বন্ধীয় সন্ধিবন্ধনী শারীরস্থানবিদ্যায় সন্ধিবন্ধনী বা লিগামেন্ট (ইংরেজি: Ligament) তিনটি ভিন্নরকমের গঠন নির্দেশ করতে ব্যবহৃত হয়:ইমেডিসিন অভিধানে দেখুন: ligament    তন্তুময় কলা যা একটি অস্থির সাথে অপর অস্থির সংযোগে ব্যবহৃত হয়। কখনো একে গ্রন্থিসম্বন্ধীয় সন্ধিবন্ধনী (“আর্টিকুলার লিগামেন্ট”)ডোনাল্ডের চিকিৎসীয় অভিধানে দেখুন: ligament , তন্তুময় সন্ধিবন্ধনী (“ফাইব্রাস লিগামেন্ট”), বা প্রকৃত সন্ধিবন্ধনী (“ট্রু লিগামেন্ট”) বলা হয়।  অন্যান্য ঝিল্লীর পেরিটোনিয়ামের ভাঁজ।   তথ্যসূত্র    বহিঃসংযোগ    সন্ধিবন্ধনীর তালিকা  বিষয়শ্রেণী:লিগামেন্ট বিষয়শ্রেণী:কোমল কলা বিষয়শ্রেণী:কঙ্কালতন্ত্র
থাম্ব|হেক্সিন হেক্সিন একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অনুতে কার্বন=কার্বন দ্বিবন্ধন (C=C) বিদ্যমান। হেক্সিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।   CH3-CH2-CH2-CH2-CH= CH2 + Cl2 = CH3-CH2-CH2-CH2-CHCl-CH2Cl  এটি একটি মুক্ত শিকল অ্যালকিন।  সংকেত  হেক্সিনের রাসায়নিক সংকেতঃ C6H12  হেক্সিনের রাসায়নিক সংকেতঃ CH3-CH2-CH2-CH2-CH=CH2  উৎস প্রকৃতিতে প্রাপ্ত হেক্সিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা  অংশ থেকে হেক্সিন পাওয়া যায়। করে।উচ্চ মাধ্যমিক রসায়ন, দ্বিতীয় পত্র, হাজারী এবং নাগ।  উচ্চ তাপমাত্রা ও চাপে হেক্সেনকে ভাঙলে হেক্সিন পাওয়া যায়। সেই সাথে কিছু এলকেনও উৎপন্ন হয়।  হেক্সেন---> হেক্সিন + অ্যালকেন  পরীক্ষাগারে প্রস্তুতি  পরীক্ষাগারে অধিক পরিমাণ গাঢ় সালফিউরিক এসিডের সাথে হেক্সানলকে উত্তপ্ত করলে হেক্সিন উৎপন্ন হয়।  CH3-CH2-CH2-CH2-CH-OH + H2SO4 = CH3-CH2-CH2-CH2-CH=CH2 + (H2O + H2SO4)  শিল্পোৎপাদন পদ্ধতি শিল্প কারখানায় হেক্সিন উৎপাদনে বেশ কয়েকটি পদ্ধতি অনুসরণ করা হয়। অ্যালকোহল থেকে হেক্সানলকে উচ্চ তাপমাত্রায় অ্যালুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে হেক্সিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।   হেক্সাইন থেকে লেড এবং বেরিয়াম সালফেট এর উপস্থিতিতে হেক্সাইনএর সাথে হাইড্রোজেন যুক্ত হয়ে হেক্সিন উৎপন্ন করে।  বৈশিষ্ট্য স্বাভাবিক তাপমাত্রায় তরল। হেক্সিন হেক্সেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। হেক্সিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে হেক্সেন তৈরী করে।উচ্চ মাধ্যমিক রসায়ন, দ্বিতীয় পত্র, ড. মোঃ রবিউল ইসলাম, ড. গাজী মোঃ আহসানুল কবীর, ড. মোঃ মনিমুল হক।  আরো পড়ুন  ইথিন  প্রোপিন  বিউটিন  পেন্টিন  হেপ্টিন  অক্টিন  ননিন  হেক্সাইন  হেক্সান্যাল  ব্যবহার  তথ্যসূত্র  বিষয়শ্রেণী:জৈব যৌগ বিষয়শ্রেণী:অ্যালকিন
পশ্চিমবঙ্গের কলকাতায় প্রধানত জাহাজ নির্মাণ কেন্দ্র রয়েছে।কলকাতা দেশের মধ্যে প্রধান জাহাজ নির্মাণ কেন্দ্র গুলির একটি।  জাহাজ নির্মাণ কেন্দ্র গুলি  ক্রম নামঅবস্থানশহরতথ্য১ গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড   গার্ডেনরিচ, দক্ষিণ চব্বিশ পরগনা, পশ্চিমবঙ্গ  কলকাতা২ হুগলি ডক অ্যান্ড পোর্ট ইঞ্জিনিয়ার্স লিমিটেড  শালকিয়া,নাজিরগঞ্জ, পশ্চিমবঙ্গ  হাওড়া৩ শালিমার ওয়ার্ক (১৯৮০) লিমিটেড  হাওড়া জেলা, পশ্চিমবঙ্গ  কলকাতা ৪ রাজাবাগান ডকইয়ার্ড  রাজাবাগান, দক্ষিণ চব্বিশ পরগণা  কলকাতা৫ জিন্দাল আইটিএফ শিপ বিল্ডিং  বরানগর, উত্তর চব্বিশ পরগণা কলকাতা৬ টিটাগড় ওয়াগান লিমিটেড  টিটাগড়, উত্তর চব্বিশ পরগণা  বৃহত্তর কলকাতা   আরও দেখুন  পশ্চিমবঙ্গের জাহাজ নির্মাণ শিল্প  ভারতের জাহাজ নির্মাণ শিল্প তথ্যসূত্র  বিষয়শ্রেণী:জাহাজ নির্মাণ কেন্দ্র
থাম্ব|বেগম রা'না লিয়াকত আলি খান (এপিডব্লিউএ'র প্রতিষ্ঠাতা)  অল পাকিস্তান উইমেনস অ্যাসোসিয়েশন (সংক্ষেপে: এপিডব্লিউএ, উর্দু: ز ایسوسی ایشن ) হলো পাকিস্তানের একটি স্বেচ্ছাসেবী, অলাভজনক এবং অরাজনৈতিক সংস্থা, যার মূল লক্ষ্য পাকিস্তানের নারীদের নৈতিক, সামাজিক এবং অর্থনৈতিক কল্যাণ কার্যক্রম পরিচালনা করা।Profile of All Pakistan Women Association (APWA) on charity-charities.org website, Retrieved 16 August 2017   ইতিহাস  মহিলাদের অধিকারের জন্য প্রসিদ্ধ সমাজকর্মী বেগম রা'ণা লিয়াকত আলী খানের নেতৃত্বে, যিনি বলেছিলেন যে পুরুষদের চেয়ে নারীর ভূমিকা কম গুরুত্বপূর্ণ নয়, ১৯৪৯ সালে এপিডব্লিউএ প্রতিষ্ঠিত হয়ে। ১৯৪৭ সালে ব্রিটিশ ভারতের বিভক্তির পরে সদ্য স্বাধীন পাকিস্তানে শরণার্থী সংকট মোকাবেলা করার জন্য প্রাথমিকভাবে এই সংগঠনটির গোড়পত্তন ঘটে।All Pakistan Women's Association role lauded , Pakistan Observer (newspaper), Published 25 October 2016, Retrieved 16 August 2017 জুবাইদা হাবিব রহিমতুলাও ছিলেন এই সমিতির অপর একজন নিবেদিত সদস্য।  এর পূর্ব পাকিস্তান শাখাটি ১৯৭১ সালে বাংলাদেশের স্বাধীনতা লাভের পর ''বাংলাদেশ মহিলা সমিতি হিসাবে নামকরণ করা হয়।   অবদান  অল পাকিস্তান উইমেনস অ্যাসোসিয়েশন পাকিস্তানে 'পারিবারিক আইন অধ্যাদেশ ১৯৬১' (ফ্যামিলি লজ অর্ডিন্যান্স) পাসের ক্ষেত্রে গুরুত্বপূর্ণ ভূমিকা পালনের পাশাপাশি পাকিস্তানের জাতীয় ও প্রাদেশিক আইন পরিষদে মহিলাদের জন্য আসন সংরক্ষণের পক্ষে জোরালো ভূমিকা রাখলেও রাজনীতিতে নারীদের ব্যাপক অংশগ্রহণের সুযোগ সৃষ্টির দাবি দাওয়া তুলে ধরতে ব্যর্থ হয়।   আরও দেখুন   বেগম রা'না লিয়াকত আলি খান;  বাংলাদেশ মহিলা সমিতি।  পাকিস্তানে নারী   তথ্যসূত্র   বিষয়শ্রেণী:১৯৪৯-এ প্রতিষ্ঠিত বিষয়শ্রেণী:পাকিস্তান ভিত্তিক দাতব্য সংস্থা বিষয়শ্রেণী:১৯৪৯-এ প্রতিষ্ঠিত সংগঠন বিষয়শ্রেণী:করাচি ভিত্তিক সংগঠন
থাম্ব|মাটিতে নামার আগে চারদিকটা দেখে নিচ্ছে একটি তিন ডোরা কাঠবিড়ালি। তিনডোরা কাঠবিড়ালি () (বৈজ্ঞানিক নাম: Funambulus palmarum)হচ্ছে কাঠবিড়ালী পরিবারের একটি স্তন্যপায়ী প্রাণী। এরা দীর্ঘ ও ঝোপযুক্ত লেজ, ধারালো নখর এবং বড় কানবিশিষ্ট কাঠবিড়ালি। এরা গ্রীষ্মমণ্ডলীয় বৃষ্টিপ্রধান বন থেকে আর্কটিক তুন্দ্রা অঞ্চলে বিচরণ করে। এটি গাছের চূড়া থেকে ভূনিম্নস্থ সুড়ঙ্গেও থাকতে পারে।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ৪২-৪৪। এদের পিঠের ওপর তিনটি সাদা ডোরা দাগ আছে।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯১  ২০০৯ সালে ঢাকা বিশ্ববিদ্যালয়ের কলা ভবন ক্যাম্পাসে তিনটি তিনডোরা কাঠবিড়ালির দেখা পাওয়া গেছে (F. palmarum)। তবে ঢাকা চিড়িয়াখানা ও মিরপুর উদ্ভিদ উদ্যানে (বোটানিক্যাল গার্ডেন) তিনডোরা কাঠবিড়ালির দেখা পাওয়া যায় বলে জানিয়েছেন জাহাঙ্গীরনগর বিশ্ববিদ্যালয়ের প্রাণিবিদ্যা বিভাগের অধ্যাপক মনিরুল এইচ খান।  সুন্দরবন ছাড়া দেশের উত্তর-পশ্চিম ও দক্ষিণ-পশ্চিম এলাকার অধিকাংশ জেলায়ই এদের দেখা যায়। রাজশাহী, নওগাঁ, নাটোর, চাঁপাইনবাবগঞ্জ, যশোর, কুষ্টিয়া, রাজবাড়ী জেলায় প্রায়ই এদের চোখে পড়ে।  এরা একাকী বা জোড়ায় চলে। প্রধানত ফল, বীজ, বাদাম, বাকল, পোকামাকড় ও খেজুরের রস খায়।"ডোরা কাঠবিড়ালি", সৌরভ মাহমুদ | তারিখ: ২৬-০৭-২০১০    তথ্যসূত্র   বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:শ্রীলঙ্কার স্তন্যপায়ী বিষয়শ্রেণী:কাঠবিড়ালি বিষয়শ্রেণী:১৭৬৬-এ বর্ণিত স্তন্যপায়ী বিষয়শ্রেণী:ভারতের তীক্ষ্ণদন্তী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
সিসটোসোমায়োসিস (বিলহার্সিয়া, স্নেইল ফিভার, এবং কাটাইয়ামা ফিভার হিসাবেও পরিচিত) সিসটোসোমা ধরনের পরজীবী কৃমি দ্বারা সৃষ্ট রোগ। এটি মূত্রনালী অথবা অন্ত্রসমূহকে আক্রান্ত করতে পারে।  পেটে ব্যথা, ডায়রিয়া, রক্ত পায়খানা অথবা মূত্রে রক্ত চিহ্ন অথবা উপসর্গ হিসাবে দেখা দিতে পারে।  দীর্ঘ সময় ধরে সংক্রমিতরা যকৃতের ক্ষতি, কিডনি অকৃতকার্যতা, বন্ধ্যাত্ব,  মূত্রাশয় ক্যান্সারে আক্রান্ত হতে পারে। শিশুদের ক্ষেত্রে এটি কম বৃদ্ধি এবং শেখার অক্ষমতার কারণ হতে পারে।  পরজীবীপূর্ণ দূষিত পানির সংস্পর্শে রোগটি ছড়ায়।  সংক্রমিত মিঠা পানির শামুক দ্বারা এই পরজীবীগুলো ছড়ায়।  এই রোগটি বিশেষভাবে উন্নয়নশীল দেশসমূহের শিশুদের মধ্যে দেখা যায় যেহেতু তারা দূষিত পানিতে বেশি খেলা করে। অন্যান্য উচ্চ ঝুঁকি সম্পন্ন গ্রুপের মধ্যে আছে কৃষক, জেলে এবং দৈনন্দিন কাজে অপরিষ্কার পানি ব্যবহারকারী মানুষ। এটি হেলমিন্থ সংক্রমণ গ্রুপের  অন্তর্ভুক্ত। মানুষের মূত্র অথবা মলে পরজীবীর ডিম খুঁজে পাওয়ার মাধ্যমে রোগ নির্ণয় করা যায়। রক্তে রোগটির বিরুদ্ধে অ্যান্টিবডি খুঁজে পাওয়ার মাধ্যমেও এটি নিশ্চিত করা যায়।  এই রোগ প্রতিরোধের উপায়গুলোর মধ্যে রয়েছে বিশুদ্ধ পানির প্রাপ্যতা নিশ্চিতকরণ এবং শামুকের সংখ্যা হ্রাস। যে সব এলাকায় সাধারণত এই রোগটি দেখা যায় সে সব এলাকার সকল গ্রুপসমূহকে বছরে একসাথে প্রসিকান্টেল ঔষধ দ্বারা চিকিৎসা করা যেতে পারে। সংক্রমিত লোকের সংখ্যা কমাতে এবং রোগের বিস্তার হ্রাসে এটি করা হয়। প্রসিকান্টেল ঔষধটি বিশ্ব স্বাস্থ্য সংস্থা কতৃর্ক আক্রান্ত ব্যক্তিদের চিকিৎসায় সুপারিশ করা হয়।  সিসটোসোমায়োসিস বিশ্বজুড়ে ২১০ মিলিয়ন মানুষকে আক্রান্ত করে, এবং প্রতি বছর আনুমানিক ১২,০০০ থেকে ২০০,০০০ জন মানুষ এতে মারা যায়। এই রোগটি সবচেয়ে বেশি দেখা যায় আফ্রিকা, এশিয়া এবং দক্ষিণ আমেরিকায়। প্রায় ৭০টিরও বেশি দেশের প্রায় ৭০০ মিলিয়ন মানুষ বাস করে যেখানে এই রোগটি সচরাচর দেখা যায়। গ্রীষ্মমণ্ডলীয় দেশসমূহের অর্থনীতিতে সবচেয়ে প্রভাব বিস্তারকারী পরজীবী ঘটিত রোগের মধ্যে ম্যালেরিয়ার পরেই দ্বিতীয় অবস্থানে আছে সিসটোসোমায়োসিস। প্রাচীনকাল থেকে বিংশ শতাব্দীর শুরুর দিক পর্যন্ত, সিসটোসোমায়োসিসের উপসর্গ হিসেবে মূত্রে রক্তের উপস্থিতিকে মিশরে মাসিকের পুরুষ সংস্করণ হিসেবে দেখা হত এবং এভাবে বালকদের রূপান্তর হিসাবে বিবেচিত হত। এটাকে অবহেলিত গ্রীষ্মমণ্ডলীয় রোগের শ্রেণীভুক্ত করা হয়।  তথ্যসূত্র  বহিঃসংযোগ  UNHCO site on Schistosomiasis  River of Hope  — documentary about the rise of schistosomiasis along the Senegal river (video, 47 mins) Schistosomiasis information for travellers from IAMAT (International Association for Medical Assistance to Travellers)   বিষয়শ্রেণী:পানিবাহিত রোগ বিষয়শ্রেণী:ক্যান্সারের সংক্রামক কারণসমুহ বিষয়শ্রেণী:গ্রীষ্মমণ্ডলীয় রোগ বিষয়শ্রেণী:প্রাণীবাহিত রোগ বিষয়শ্রেণী:যকৃৎবিজ্ঞান বিষয়শ্রেণী:ক্যান্সারের সংক্রামক কারণ
অনন্যা বাংলাদেশের একটি নারী বিষয়ক মাসিক ম্যাগাজিন। এটি ১৯৮৭ সাল থেকে নিয়মিত প্রকাশিত হচ্ছে। এ ম্যাগাজিনের পক্ষ থেকে বাংলাদেশে সামাজিক ভাবে বিভিন্ন সফল নারীদের ১৯৯৩ সাল অনন্যা শীর্ষ দশ পুরস্কার শীর্ষক বার্ষিক পুরস্কার দেওয়া হয়।   অনন্যা শীর্ষ দশ   ১৯৯৩ সাল থেকে বিভিন্ন ক্ষেত্রে সফল নারীদের অনন্যা শীর্ষ দশ পুরস্কার দিচ্ছে এ ম্যাগাজিনটি।   তথ্যসূত্র    বহিঃসংযোগ   বিষয়শ্রেণী:১৯৮৭-এ প্রতিষ্ঠিত ম্যাগাজিন বিষয়শ্রেণী:বাংলা ভাষার ম্যাগাজিন বিষয়শ্রেণী:বাংলাদেশের পাক্ষিক ম্যাগাজিন বিষয়শ্রেণী:বাংলাদেশের মহিলাদের ম্যাগাজিন বিষয়শ্রেণী:১৯৮৭-এ বাংলাদেশে প্রতিষ্ঠিত বিষয়শ্রেণী:দ্বি-সাপ্তাহিক ম্যাগাজিন বিষয়শ্রেণী:বাংলাদেশের ম্যাগাজিন বিষয়শ্রেণী:নারীদের ম্যাগাজিন বিষয়শ্রেণী:বাংলাদেশে নারীদের ইতিহাস
জয়ন্ত ও তার সহকারী বন্ধু মানিক বাঙালি সাহিত্যিক হেমেন্দ্রকুমার রায়ের দুই কাল্পনিক গোয়েন্দা চরিত্র। বাংলায় কিশোর পাঠ্য গোয়েন্দা কাহিনীর ভেতর জয়ন্ত-মানিক এবং সুন্দরবাবুর কীর্তিকাহিনী অগ্রগণ্য।   চরিত্রচিত্রণ  জয়ন্তের প্রথম আত্মপ্রকাশ ঘটে জয়ন্তের কীর্তি গল্পে। জয়ন্ত ও মানিক দুই অভিন্ন হৃদয় বন্ধু। তারা, বিশেষত জয়ন্ত একজন সাহসী, ক্ষুরধার বুদ্ধিসম্পন্ন তরুন। রহস্যভেদের নেশায় দেশে ও বিদেশের বিভিন্ন জায়গায় পাড়ি দিয়েছে এই জুটি। জয়ন্ত শুধু বুদ্ধিমানই নয় অত্যন্ত বলশালী পুরুষ। জয়ন্তের একমাত্র নেশা নস্য নেওয়া। সে অবসর সময়ে বাঁশি বাজাতে পছন্দ করে। গোয়েন্দা পুলিশের বিপুলবপু দারোগা সুন্দরবাবু প্রায়ই তাদের সংগী হন। তিনি খাদ্যরসিক ও পেটুক বাঙালির প্রকৃষ্ট উদাহরণ। প্রাতরাশে এক সঙ্গে সাতটা ডিমের পোচ গলাধঃকরণ করেন। কথায় কথায় 'হুম' বলা তার মুদ্রাদোষ। মানিকের অভ্যাস তার সাথে রসিকতা করা। এই দারোগার সঙ্গে গোয়েন্দা জয়ন্তের সদ্ভাব ছিল, রহস্য সমাধানে জয়ন্ত-মানিকের দ্বারস্থ হতেন তিনি।   কাহিনী  জয়ন্তের কীর্তি গল্পে প্রথম এই গোয়েন্দার সৃষ্টি করেন হেমেন্দ্রকুমার। বাংলা সাহিত্যে গোয়েন্দা চরিত্রগুলির ভেতর জয়ন্ত অনন্য। কিশোর কিশোরীদের ভেতর অতি জনপ্রিয় গোয়েন্দা জয়ন্তের অজস্র কাহিনী লিখেছেন তিনি। তার অন্য সৃষ্টি এডভেঞ্চারিস্ট বিমল - কুমারের সাথেও জয়ন্ত মিলিতভাবে রহস্য সন্ধানে যোগ দিয়েছে। জয়ন্তের গোয়েন্দাগিরি নিয়ে অন্যান্য গল্প ও উপন্যাসগুলির অন্যতম ; মানুষ পিশাচ, নৃমুণ্ড শিকারী, কাপালিকের কবলে, ভেনাস ছোরার রহস্য, সাজাহানের ময়ূর, কাঁচের কফিন, একরত্তি মাটি, খানিকটা তামার তার, ছত্রপতির ছোরা, হত্যা হাহাকারে; ইত্যাদি।   তথ্যসূত্র   বিষয়শ্রেণী:কাল্পনিক বাঙালি ব্যক্তি বিষয়শ্রেণী:গোয়েন্দা চরিত্র বিষয়শ্রেণী:কাল্পনিক ভারতীয় ব্যক্তি বিষয়শ্রেণী:কাল্পনিক হিন্দু বিষয়শ্রেণী:বাংলা সাহিত্য বিষয়শ্রেণী:কলকাতার সংস্কৃতি
ন-অসমীয়া বা সকলের কাছে পরিচিত মিয়া হল আসামের অভিবাসী মুসলমান জনগণকে বোঝায়, যারা ভারতের অসম রাজ্যে  পূর্ব বাংলার (পরে পূর্ব পাকিস্তান ও বাংলাদেশ) থেকে আসেন এবং ব্রহ্মপুত্র উপত্যকায় বসতি স্থাপন শুরু করেন। ১৯৪০-এর দশকে মুসলিম লীগ সরকার এবং ভারত বিভাগের পূর্বে অসমীয়া অভিজাত শ্রেণির অভিপ্রায়টি পাকিস্তান কর্তৃক অনুমোদিত হয় এবং ১৯৪৭  সালে পাকিস্তানের সংবিধানের পর অবৈধ বলে বিবেচিত হয়। এই অভিবাসী মুসলমানরা ব্রহ্মপুত্র নদের চরগুলি,  অন্যান্য নিম্নভূমি এবং নদী দ্বীপে বসতি স্থাপন করে। আসামের চারটি প্রধান মুসলিম জাতিগত গোষ্ঠী মধ্যে ন-অসমীয়া মুসলিম জাতিগত গোষ্ঠী  সর্বাধিক সংখ্যাগরিষ্ঠ যারা আসামের এক তৃতীয়াংশ ভোট গঠন করেছে।   ব্যাকরণ  অসমীয়া ভাষায় ন-অসমীয়া শব্দটি আক্ষরিকভাবে নতুন অসমীয়া, উপসর্গ ন-অর্থ 'নতুন' এবং অসমী শব্দের অর্থ অসমীয়া   ভারত বিভাগের পর, ন অসমীয়ারা নিজেদের বাংলাভাষী হিসাবে পরিচয় দেয় এবং পরে অসমীয়া ভাষাটি গ্রহণ করে। ধীরে ধীরে তারা গামোসা মত আসামি সংস্কৃতি  গ্রহণ করে, তারা কখনও কখনও নব্য-অসমী নামে পরিচিত। ন-অসমীয়াদেরও চারুয়া মুসালমান নামে অভিহিত করা হয়, আক্ষরিকভাবে নদী চরগুলির মুসলমানদের বসতি রয়েছে। তারা পামুয়া মুসালমান নামেও পরিচিত, আক্ষরিক অর্থে কৃষিজমী মুসলমানরা, যেমন কৃষি তাদের প্রাথমিক জীবিকা।   কিছু পণ্ডিতরা 'ইমিগ্রান্ট মুসলিম' বা 'বাংলা মুসলিম' শব্দটি ব্যবহার করে এই জনগষ্ঠির জন্য ব্যবহার করে।  জাতিতত্ত্ব  ন-অসমীয়া মুসলমানরা নৃবিজ্ঞানী এবং সংস্কৃতিগতভাবে অসমীয়া মুসলমানদের থেকে আলাদা। অসমীয়া মুসলমানদের মাঝারি আকারের লেপট্রেরিন নাক এবং মেসোফেলিক মাথা রয়েছে।  ১৯৯৫ সালে কামরূপ জেলায় পরিচালিত একটি তুলনামূলক গবেষণার মতে প্রাক-কিশোর অসমীয়া মুসলিম পুরুষ তাদের ন-অসমীয়া মুসলিম পুরুষদের তুলনায় ক্ষুদ্র এবং কম ওজনের পাওয়া যায়।  অসমীয়া মুসলমান জনগণ  ন-অসমীয়া মুসলমানদের থেকে ভিন্ন এবং উল্লেখযোগ্য ভাবে বরাক উপত্যকার মুসলমানদের (ন-অসমীয়া) থেকে ভিন্ন।   ব্রহ্মপুত্র নদের তীরে ত্রিশ লক্ষ ন-অসমীয়া মুসলিম জনসংখ্যার বাস। তাদের ৭০% দারিদ্র্য সীমার নিচে বসবাস করে।  ন-অসমীয়ারা ধুবড়ী, বরপেটা, নলবাড়ি, কামরূপ, মরিগাঁও, নগাঁও, দরং, শোণিতপুর জেলার পাশে ব্রহ্মপুত্র চর দখল করে বসবাস করেন।   এই এলাকাতে অসমীয়া ভাষা এবং গোলাপিয়ার উপভাষা সরকারি ভাবে  স্বীকৃত, ফলে ন-অসমীয়ারা সময়ের সাথে সাথে তাদের মূল ভাষা ভুলে যাওয়া শুরু করে। তারা ধীরে ধীরে তাদের নিজস্ব একটি ক্রেওল ভাষা গড়ে তোলেন যার মধ্যে ৫০% আসামি ভাষা থেকে, ৪০% বাংলা ভাষা  থেকে এবং ১০% উর্দু ভাষা থেকে এসেছে। নতুন ভাষাটি চারুয়া, পামুয়া বা মিয়া নামে পরিচিত হয় এই প্যাডিন ভাষা বেশিরভাগ বাড়িতে ও গ্রামে ন-অসমীয়াদের দ্বারা বলা হয়, কিন্তু আনুষ্ঠানিক ও আনুষ্ঠানিক বৈঠকে তারা আসামের সাধারণ অসমীয়া ভাষায় কথা বলেন।  ইতিহাস  অসমে  অভিবাসন পূর্ব বাংলার থেকে আসামে  মুসলমানদের অভিবাসন ১৯০১-১১ সালের জন গণনা দশকের শুরুতে শুরু হয়।   আদমশুমারি রিপোর্ট অনুযায়ী, ১৯১১ ও ১৯৪১ সালের মধ্যে পূর্ব বাংলার  থেকে  জনসংখ্যার একটি বৃহৎ পরিসর এসেছিল  অসম রাজ্যে।   অভিবাসী জনসংখ্যার ৮৫% ছিল সামাজিকভাবে এবং অর্থনৈতিকভাবে পশ্চাৎপদ মুসলমান, যারা আসামে বাস্তুচ্যুত হয়।   অধিকাংশ অভিবাসীরাই পূর্ববাংলা অবিভক্ত ময়মনসিংহ, পাবনা, বগুড়া ও রংপুর জেলা এবং পূর্ব ও উত্তর বাংলার রাজশাহী বিভাগ থেকে এসেছে।   তথ্যসূত্র  বিষয়শ্রেণী:আসাম
অ্যামোনিয়াম ডাইহাইড্রোজেন ফসফেট (এডিপি) একটি রাসায়নিক যৌগ।  এটি মনোঅ্যামোনিয়াম ফসফেট ( এমএপি ) নামেও পরিচিত। এটির রাসায়নিক সংকেত (NH4)(H2PO4)। এটি কৃষি সার এবং শুষ্ক রাসায়নিক অগ্নি নির্বাপক যন্ত্রের একটি প্রধান উপাদান। আলোকবিদ্যা  এবং ইলেকট্রনিক্সেও এর উল্লেখযোগ্য ব্যবহার রয়েছে।    রাসায়নিক বৈশিষ্ট্য   মনোঅ্যামোনিয়াম ফসফেট পানিতে দ্রবণীয় এবং এটি থেকে টেট্রাগোনাল পদ্ধতিতে অ্যানহাইড্রাস লবণ হিসাবে দীর্ঘায়িত প্রিজম বা সূঁচ হিসাবে স্ফটিক করে। এটি ইথানলে কার্যত অদ্রবণীয়।Dejun Xu, Xing Xiong, Lin Yang, Zhiye Zhang, and Xinlong Wang (2016): "Determination of the Solubility of Ammonium Dihydrogen Phosphate in Water-Ethanol System at Different Temperatures from 283.2 to 343.2 K".  কঠিন মনোঅ্যামোনিয়াম ফসফেটকে পরীক্ষণে ২০০ ডিগ্রি সেলসিয়াস তাপমাত্রা পর্যন্ত স্থিতিশীল হিসাবে বিবেচনা করা যেতে পারে। এটি বিয়োজিত হয়ে অ্যামোনিয়া   এবং গলিত ফসফরিক এসিড  উৎপন্ন হয়।  G. O. Guerrant and D. E. Brown (196): "Thermal Decomposition of High-Analysis Fertilizers Based on Ammonium Phosphate". ১২৫ °সে এ অ্যামোনিয়ার আংশিক চাপ ০.০৫ মিমি পারদ হয়।  স্টকিয়মেট্রিক মনোঅ্যামোনিয়াম ফসফেটের দ্রবণ হল অম্লীয় (পিএইচ ৪.৭, ০.১% ঘনত্বে, ৪.২ এ ৫%)।Haifa Chemicals Ltd.: "Mono-Ammonium Phosphate 12-61-0 ".   প্রস্তুতি   মনোঅ্যামোনিয়াম ফসফেট সঠিক অনুপাতে ফসফরিক অ্যাসিড এবং অ্যামোনিয়ার তাপোৎপাদী বিক্রিয়া দ্বারা শিল্পে প্রস্তুত করা হয়:Martin Bäckman, Martin Gunnarsson, Linnea Kollberg, Martin Müller, and Simon Tallvod (2016): "Production of Monoammonium Phosphate at Yara AB ".   +  →     অবস্থান   যৌগটি প্রকৃতিতে বিরল খনিজ বাইফসফামাইট হিসাবে উপস্থিত রয়েছে।   ব্যবহার    কৃষি  মনোঅ্যামোনিয়াম ফসফেটের সবচেয়ে বেশি ব্যবহার কৃষিতে, সারের উপাদান হিসাবে। এটি হতে উদ্ভিদ ব্যবহারযোগ্য আকারে নাইট্রোজেন এবং ফসফরাস মাটি হতে শোষণ করে। এর এনপিকে লেবেল হলো ১২-৬১-০ (১২-২৭-০), যার অর্থ এটিতে মৌলিক নাইট্রোজেন ১২% এবং ফসফরাস পেন্টক্সাইড  ৬১% বা মৌলিক ফসফরাস ২৭% বিদ্যমান।   অগ্নি নির্বাপক  যৌগটি কিছু শুকনো রাসায়নিক অগ্নি নির্বাপক যন্ত্রে এবিসি পাউডারের একটি উপাদান।   আলোকবিজ্ঞান  মনোঅ্যামোনিয়াম ফসফেট তার বায়ারফ্রিঞ্জেন্স বৈশিষ্ট্যের কারণে অপটিক্সের ক্ষেত্রে একটি বহুল ব্যবহৃত স্ফটিক। এর টেট্রাগোনাল স্ফটিক গঠনের ফলে, এই উপাদানটির নেতিবাচক অক্ষীয় অপটিক্যাল প্রতিসাম্য রয়েছে। এটির সাধারণত অপটিক্যাল তরঙ্গদৈর্ঘ্যে  এবং  প্রতিসরাঙ্ক রয়েছে।    ইলেকট্রনিক্স  মনোঅ্যামোনিয়াম ফসফেট স্ফটিকগুলি পাইজোইলেক্ট্রিক, কিছু সক্রিয় সোনার (SONAR) ট্রান্সডুসারের জন্য প্রয়োজনীয় একটি বৈশিষ্ট্য। ১৯৫০-এর দশকে এডিপি স্ফটিকগুলি মূলত ট্রান্সডিউসারগুলিতে কোয়ার্টজ এবং রোচেল সল্ট স্ফটিকগুলির পরিবর্তে ব্যবহার শুরু হয়েছিল।    খেলনা  তুলনামূলকভাবে বিষাক্ত নয় বলে এমএপি বিনোদন মূলক ব্যবহারের ক্ষেত্রে জনপ্রিয় পদার্থ। এটি বিভিন্ন রঙের রঞ্জক মিশ্রিত খেলনা কিট হিসাবে বিক্রি করা হয়।   তথ্যসূত্র   বিষয়শ্রেণী:ফসফেট বিষয়শ্রেণী:অ্যামোনিয়াম যৌগ বিষয়শ্রেণী:অগ্নিনির্বাপক দ্রব্য বিষয়শ্রেণী:অজৈব সার
লিলিয়ান এলিদাহ হলেন জাম্বিয়ার একজন রন্ধনশিল্পী, যিনি সুইজারল্যান্ডের সিজার রিটজ কুলিনারি আর্ট একাডেমি থেকে রন্ধনশিল্পে ডিগ্রি লাভ করেছেন এবং জাম্বিয়ার রাজধানী লুসাকায় টোয়ালা রেস্টুরেন্ট নামে একটি রেস্টুরেন্ট চালান।  জীবনী লিলিয়ান এলিদাহ জাম্বিয়ার লুসাকায় জন্মগ্রহণ করলেও তার শৈশবের অধিকাংশ সময় কেটেছে সুইডেনে। সুইডেনের কলেজ থেকেই তিনি স্নাতক ডিগ্রি লাভ করেছেন। পেশাদার রন্ধনশিল্পী হিসেবে নিজেকে গড়তে চাইলে তিনি সুইজারল্যান্ড গমন করেন এবং সেখানকার সিজার রিটস কুলিনারি আর্ট একাডেমি থেকে রন্ধনশিল্পের উপরে ডিগ্রি অর্জন করেন।  সুইজারল্যান্ডে রন্ধনশিল্পের উপরে ডিগ্রি অর্জনের পর তিনি ফ্রান্সে যান এবং সেখানে অ্যান্থনি লেবৌবের অধীনে তিনি রন্ধনশিল্পী হিসেবে কাজ করেন।  ১৯ বছর বয়সে তিনি জাম্বিয়ার জাতীয় দৈনিক দ্য পোস্ট এর তৎকালীন নিবন্ধ লেখকদের মাঝে সর্বকনিষ্ঠ নিবন্ধ লেখক হিসেবে সে পত্রিকায় খাবার বিষয়ক নিবন্ধ লেখা শুরু করেন। এরপর তিনি 'টোয়ালা ক্যাটেরিং' নামে নিজস্ব ক্যাটেরিং কোম্পানি এবং টোয়ালা রেস্টুরেন্ট চালু করেন। তিনি তার রেস্টুরেন্টে ইউরোপীয় ও আফ্রিকান রন্ধনশৈলীর সংমিশ্রণে তৈরি খাবার পরিবেশন করেন।  তার ব্যবসায়িক উদ্যোগ  ন্যামুকা জাম্বিয়া নামের একটি উদ্যোগ কর্মসূচির প্রতিবেদনে বর্ণিত হয়েছিল, যে প্রতিবেদনটির জন্য ন্যামুকা জাম্বিয়াকে সহায়তা প্রদান করেছিল ইউকে এইড।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর নারী ব্যবসায়ী বিষয়শ্রেণী:নারী পাচক বিষয়শ্রেণী:লুসাকার ব্যক্তিত্ব
নিউ ইয়র্ক স্টেট রুট ৩০৬ (এনওয়াই ৩০৬) যুক্তরাষ্ট্রের নিউ ইয়র্কের রকল্যাণ্ড কাউন্টির পশ্চিমে অবস্থিত একটি অন্তঃরাজ্য মহাসড়ক। রাস্তাটা মনসে এর হ্যামলেটের এনওয়াই ৫৯ থেকে শুরু হয়ে পোমোনা গ্রামের পশ্চিম সীমানায় ল্যাডেনটাউন-এ ইউএস ২০২ তে গিয়ে শেষ হয়েছে। রাস্তাটা বর্তমানে ৫.৩৩ মাইল (৮.৫৮ কিমি) লম্বা। তবে ১৯৩০ সালের নিউ ইয়র্কের রাস্তাগুলো যখন পূনঃনামকরণ করা শুরু হয়, তখন পরিকল্পনা করা হয়েছিলো যে রাস্তাটা নিউ জার্সির দক্ষিণের রাজ্য সড়ক থেকে শুরু করে উত্তরে উইলো গ্রোভ রোড (তৎকালীন এনওয়াই ২১০) পর্যন্ত বানানো হবে।   পথের বর্ণনা  left|thumb|পোনোমা গ্রামে এনওয়াই ২০২এ এনওয়াই ৩০৬ এর সর্ব উত্তর প্রান্ত মনসে এর র‍্যামাপো হ্যামলেট এর এনওয়াই ৫৯ রাস্তা থেকে এনওয়াই ৩০৬ এর শুরু।  এরপর রাস্তাটা মনসে এর ব্যবসায়িক এলাকার প্রধান সড়ক হিসেবে উত্তর দিকে চলে গেছে। ইহুদী অধ্যুষিত গ্রাম কেসার-এর ম্যাপল অ্যাভিনিউ অতিক্রম করার পর এনওয়াই ৩০৬ এর বাকি অংশটুকুর নাম হয়ে যায় মনসে-ল্যাডেনটাউন সড়ক। ছোট্ট গ্রামটা অতিক্রমের পরেই রাস্তাটা র‍্যামাপো শহরে প্রবেশ করে।  কেসার এর মোটামুটি ১ মাইল (১.কিমি) উত্তরে এনওয়াই ৩০৬ কাউন্টি রুট ৭৪ (সিআর ৭৪) কে ছেদ করেছে। এটার সামান্য উত্তরেই র‍্যামাপো হাই স্কুল। তার পরে এনওয়াই ৩০৬ চার্চ অফ দ্য ওয়েস্ট হেম্পস্টেড সিমেট্রি নামের মোটামুটি বড় একটা কবরস্থানের ভিতর দিয়ে এগিয়ে সিআর ৮০ কে ছাড়িয়ে আরও উত্তরে ওয়েসলি হিলস নামে একটা গ্রামের ভিতর দিয়ে এগিয়েছে। এখানে রাস্তার পাশে বেশ কিছু ছোট ছোট শপিং সেন্টার আর আবাসিক এলাকা আছে। সবার শেষে এটা সিআর ৮৬ দিয়ে পোমোনা গ্রামে প্রবেশ করে। কিছুদূর পরেই ইউএস ২০২ তে গিয়ে রাস্তাটা শেষ হয়েছে।   ইতিহাস  right|thumb|এনওয়াই ৫৯ এর এখান থেকেই এনওয়াই ৩০৬ শুরু হয়। তবে এটা নিউ জার্সির রাজ্য সড়ক থেকে শুরু হয়ে বরতমান সিআর ৭৩ এর পুরোটা জুড়ে হওয়ার কথা ছিলো। ১৯৩০ সালের নিউ ইয়র্কের রাস্তাগুলো পূনঃনামকরণ এর অংশ হিসেবে যখন এনওয়াই ৩০৬ নামকরণের উদ্যোগ নেওয়া হয়  তখন রাস্তাটা নিউ জার্সির দক্ষিণের রাজ্য সড়ক থেকে শুরু করে ইস্ট স্যাডল রিভার রোড, মনসে- ল্যাডেনটাউন রোড আর কল হলো রোড হয়ে উত্তরে উইলো গ্রোভ রোড (তৎকালীন এনওয়াই ২১০) পর্যন্ত হবে বলে ঠিক করা হয়।  কিন্তু ১৯৩৯ সালে এনওয়াই ৩০৬ কে ছোট করে উত্তরে র‍্যামাপো (পোমোনা গ্রামে অবস্থিত) এর ইউএস ২০২ পর্যন্ত কমিয়ে আনার সিদ্ধান্ত নেওয়া হয়। ১৯৬২ সালে এটাকে আবারো ছোট করে দক্ষিণ দিকে মনসে এর এনওয়াই ৫৯ পর্যন্ত নিয়ে আসা হয়। এনওয়াই ৩০৬ এর আগের অংশটুকু এখন রকল্যাণ্ড কাউন্টির সিআর ৭৩ (ইস্ট স্যাডল রিভার রোড) এবং সিআর ৭৫ (র‍্যামাপো শহরের উত্তর দিকের কল হলো রোড) হিসেবে পরিচালিত হয়। মনসেতে অবস্থিত এনওয়াই ৩০৬ এর বর্তমান দক্ষিণ প্রান্ত আসলে এনওয়াই ৪৫ ও এনওয়াই ৫৯ এর মধ্যবর্তী স্প্রিং ভ্যালী বাইপাস সড়কের দক্ষিণ-পশ্চিম প্রান্ত হওয়ার কথা ছিলো। কিন্তু রাস্তাটা আর নির্মিত হয়নি।   প্রধান সংযোগ সড়ক    আরও দেখুন    তথ্যসূত্র    বহিঃসংযোগ   বিষয়শ্রেণী:নিউ ইয়র্ক অঙ্গরাজ্যের মহাসড়ক
নাহরি সারজ জেলা () (জনসংখ্যা: ১১৪,২০০, এছাড়াও মাঝেমধ্যে বলা হয়ে থাকে নহরে সরজ, হচ্ছে দক্ষিণ আফগানিস্তানের হেলমান্দ প্রদেশের একটি জেলা। এখানকার প্রধান পৌরসভা গিরিশক এর জনসংখা হচ্ছে ৪৮,৫৪৬ জন।  জনসংখ্যার উপাত্ত জাতিগত গঠন বলতে প্রধানত পশতু সম্প্রদায়ের লোকজনের বসতি রয়েছে জেলাটিতে।MRRD  District Profile তালেবানদের সময়ে নাহরি সারজ জেলা নুরজাই গোষ্ঠীর নিয়ন্ত্রণাধীন ছিল।  আয়ের উৎস জেলাটিতে আয়ের প্রধান উৎস হচ্ছে কৃষি। এখানকার মাটি অত্যন্ত সমৃদ্ধ এবং চাষাবাদের জন্য সেচ ব্যবস্থা তুলনামূলকভাবে ভাল অবস্থায় রয়েছে। সেচ ব্যবস্থার জন্য মুলত হেলমান্দ নদী, কারেজ এবং নলকূপ থেকে ব্যবহার করা হয়।  তথ্যসূত্র  বহিঃসংযোগ  http://www.aims.org.af/maps/district/hilmand/nahri_sarraj.pdf District Map  https://web.archive.org/web/20061211123952/http://jemb.org/eng/electoral_system/reg.centers.pdf Actual census data since 2005 year  বিষয়শ্রেণী:হেলমান্দ প্রদেশের জেলা
আন্তর্জাতিক ন্যায়বিচারের জন্য বিশ্ব দিবস, আন্তর্জাতিক অপরাধ বিচার দিবস বা আন্তর্জাতিক ন্যায়বিচার দিবস হিসাবেও পালন করা হয়। আন্তর্জাতিক অপরাধ বিচারের উদীয়মান ব্যবস্থাকে স্বীকৃতি দেওয়ার প্রচেষ্টার অংশ হিসাবে ১৭ জুলাই সারা বিশ্বে আন্তর্জাতিক দিবস পালিত হয়। ১৭ জুলাই আন্তর্জাতিক অপরাধ আদালত গঠনের চুক্তি গ্রহণের তারিখকে স্মরণ করে রাখার জন্য এদিনকে গ্রহণ করা হয়। ১ জুন ২০১০-এ, কাম্পালায় (উগান্ডা) অনুষ্ঠিত রোম সংবিধির পর্যালোচনা সম্মেলনে, রাষ্ট্রপক্ষের সমাবেশ ১৭ জুলাইকে আন্তর্জাতিক অপরাধ বিচার দিবস হিসাবে উদযাপন করার সিদ্ধান্ত নেয়। http://www.icc-cpi.int/iccdocs/asp_docs/Resolutions/RC-Decl.1-ENG.pdf  Kampala Declaration, ICC-ASP/RC/Decl.1 (1 June 2010), p. 24.  গুরুত্ব  প্রতি বছর, সারা বিশ্বের লোকেরা এই দিনটিকে আন্তর্জাতিক অপরাধমূলক বিচার, বিশেষ করে আন্তর্জাতিক অপরাধ আদালতের সমর্থনে বিভিন্ন কর্মসূচির আয়োজন করে থাকে। এটি আন্তর্জাতিক অপরাধ আদালতের (আইসিসি) প্রতিষ্ঠা এবং আন্তর্জাতিক অপরাধ বিচারের গুরুত্ব তুলে ধরে। এই দিনটি গণহত্যা, যুদ্ধাপরাধ, মানবতার বিরুদ্ধে অপরাধ এবং আগ্রাসনের মতো গুরুতর অপরাধের শিকারদের জন্য ন্যায়বিচার নিশ্চিত করার জন্য বিশ্বব্যাপী সচেতনতা বাড়াতে সাহায্য করে।  উদ্দেশ্য  এই দিবসটি পালনের মূল উদ্দেশ্য হল: গুরুতর অপরাধের শিকারদের অধিকারের প্রচার করা, আন্তর্জাতিক ন্যায়বিচার ব্যবস্থার গুরুত্ব তুলে ধরা, দায়মুক্তির  বিরুদ্ধে লড়াই করা, জাতিসংঘের সদস্য দেশগুলোকে এই বিষয়ে সচেতন করা। ১৯৯৮ সালের ১৭ জুলাই রোম সংবিধি গৃহীত হওয়ার স্মরণে এই দিনটি পালন করা হয়, যার মাধ্যমে আন্তর্জাতিক অপরাধ আদালত (আইসিসি) প্রতিষ্ঠিত হয়েছিল।  তথ্যসূত্র  বিষয়শ্রেণী:জুলাই উদ্‌যাপন বিষয়শ্রেণী:আন্তর্জাতিক উদ্‌যাপন